Lisa 1

Kinnitatud direktori 28.09.23

kk nr 1-1/7

**Pikapäevarühma kord**

Varstu Koolis töötab pikapäevarühm 1.-6. klassi õpilastele. Pikapäevarühma eesmärk on pakkuda õpilasele järelevalvet ning pedagoogilist juhendamist ja suunamist õppest vaba aja sisustamisel, koduste õpiülesannete täitmisel, huvitegevuses ning huvide arendamisel.

**Pikapäevarühma töökorralduse alused**

1. Pikapäevarühma töö planeerimisel ja korraldamisel lähtutakse hoolekogu ettepanekutest, kooli õppe- ja kasvatustegevuse üldistest eesmärkidest, pikapäevarühma õpilaste vanuselistest ja individuaalsetest iseärasustest, nende kodustest tingimustest ning vanemate ja õpilaste põhjendatud soovidest, samuti transpordivõimalustest.
2. Õpilane võetakse pikapäevarühma vastu ja arvatakse sealt välja direktori otsusega. Õpilase pikapäevarühmas osalemiseks ja pikapäevarühmast loobumiseks esitab lapsevanem koolile vastava taotluse.
3. Õpilase võib suunata pikapäevarühma ka tähtajaliselt õppenõukogu või alaealiste komisjoni otsuse alusel.
4. Pikapäevarühma täitumuse ülemine piirnorm on 24 õpilast.
5. Pikapäevarühma töö toimub esmaspäevast neljapäevani kell 12-15.45; reedeti kell 12-14.00 vastavalt pikapäevarühma päevakavale.
6. Pikapäevarühma toitlustamine toimub E - N kell 14.45-15.15 kooli sööklas tasumääraga 0,80 €/ootetoidu kord.
7. Pikapäevarühmas käiv õpilane on kohustatud kinni pidama kooli kodukorrast. Kui õpilane rikub kodukorra reegleid, on õpetajal õigus rikkuja pikapäevarühmast ära saata (õpetaja teavitab koheselt rikkuja vanemat).
8. Pikapäevarühma õpilased võivad pikapäevarühmast lahkuda õpetaja teadmisel ja loal, kui on eelnev kokkulepe lapsevanemaga (eestkostjaga).

**Pikapäevarühma päevakava**

Iga konkreetse lapse pikapäevarühma ajakava võib varieeruda, olenevalt huviringide toimumise aegadest. Reedeti pikapäevarühma ootetoitu ei pakuta. Reedeti lõpeb pikapäevarühm kell 14 koolibusside väljumisega.

E – N pikapäevarühma ajakava

12.05 – 13.00 Õpilaste kogunemine pikapäevarühma klassi, informatsiooni edastamine, puhkus õppetööst (kooli õuealal, võimlas, klassis)/ huviringides osalemine.

13.00 – 14.45 Õppetegevused.

14.45 – 15.15 Toitlustamine kooli sööklas.

15.15 – 15.35 Puhkus õppetööst, valikuliselt: klassivälised üritused/huviringides osalemine, jalutuskäigud, mängud.

15.35 – 15.45 Koolipäeva lõpetamine, tegevuskoha korrastamine, kogunemine koos õpetajaga bussiootekohta, koolibusside väljumine.